Siim Veskimees

Siim Veskimees (kodanikunimega Ants Miller, tuntud ka Ats Millerina; sündinud 5. aprillil 1962) on eesti ulmekirjanik, tõlkija, toimetaja ja poliitik.

Siim Veskimees on pseudonüüm, mille all hakkas ta 1999. aastal kirjutama ulmeajakirjas Algernon. Ta on avaldanud romaane, lühiromaane ja jutte. Stiililt paigutab Veskimees end hard science fictioni alla.

Siim Veskimees on Eesti Kirjanike Liidu liige.

Ats Milleri nime all on ta kirjastuse Fantaasia toimetaja, varem olnud ka veebipõhise ulmeajakirja Algernon peatoimetajahttp://www.algernon.ee/ajakiri. Samuti on ta tõlkinud inglise keelest ulmet, sh John Scalzi romaani "Vanamehe sõda" (2010) ja Isaac Asimovi "Robotid ja impeerium" (2013).https://www.raamatukoi.ee/cgi-bin/isik?89284

Ta on Digituum OÜ tegevjuht.https://rk2019.valimised.ee/et/candidates/candidate-679.html

Poliitiline tegevus

Ants Miller oli Sotsiaaldemokraatliku Erakonna asutajaliige ning kuulus erakonda aastatel 1990–2012.

Ta kandideeris 1999. aasta Riigikogu valimistel, sai 15 häält ning valituks ei osutunud.

2014. aastal astus ta Vabaerakonna liikmeks.

2015. aastal kandideeris Ants Miller Riigikokku Vabaerakonna nimekirjas, pälvides tähelepanu videoga, milles esitas üleskutse: "Kuula oma südame häält. Aga kui süda vaikib, vali see, kellel on kõige suuremad tissid."Rain Kooli Võidab see, kellel on kõige pikem riist? ERR, 23. veebruar 2015 

Ta sai valimistel 227 häält ja valituks ei osutunud.http://rk2015.vvk.ee/detailed-1.html

Vabaerakonna esinduskogu valis 9. augustil 2015 Ats Milleri erakonna aseesimeheks. Teiseks aseesimeheks valiti Neeme Kuningas.

9. veebruaril 2017 astus Miller Vabaerakonnast välja. Ta põhjendas väljaastumist sõnadega "olen äärmiselt tüdinud südamega panustamast üritusse, mis näib, et ei jõua mitte kuhugi".

24. septembril 2018 liitus ta Eesti Konservatiivse Rahvaerakonnaga.

Miller kandideeris 2019. aasta Riigikogu valimistel, sai 122 häält ning valituks ei osutunud.https://rk2019.valimised.ee/et/voting-result/district-1-voting-result.html

Ta kandideeris ka 2023. aasta valimistel Riigikokku, kogus valimisringkonnas nr 1 (Haabersti, Põhja-Tallinn ja Kristiine) 82 häält ning ei osutunud valituks.

2024. aastal astus ta Tulevikuerakonna liikmeks ja valiti juhatuse liikmeks.

Ta kandideeris 2025. aasta kohaliku omavalitsuse volikogude valimistel Kesklinna linnaosas, kogus 10 häält ning ei osutunud valituks.

Teoseid
Operatsioon "Ogaline Päike" (2001)
Kõver mets (2002)
Kuu Ordu (2003)
Pilvelinnuste ajastu langus (2004)
Keskpäevapimedus (2007)
Poolel teel (2007)
Taevatagune suurem ilm. Zätereiti lood: Tau Sõrmuse operatsioon. (2008)
Sümfoonia katkenud keelele (2010)
Operatsioon "Ogaline päike" (2010)
Ennesõjaaegne kullakarva (2011)
Lahkulöömislahingud (2012)
Lõputu juuni (2013)
Kaugete päevade naeratus (2014)
Haldjaradade ahvatlus (2014)

 Tunnustus 
 2008 Stalker (lühiromaan "Keskpäevapimedus")
 2011 Stalker (lühiromaan "Kuldhordi teine tulek")
 2011 Stalker (lühijutt "Kaugete päevade valgus")

Viited

Välislingid
Siim Veskimehe koduleht
Siim Veskimees Eesti Ulmekirjanduse BAASis
Veskimehe jutte võrguajakirjas Algernon
www.algernon.ee/siim_veskimees Siim Veskimehe jutte veebiajakirjas Algernon, detsember 2011
 Siim Veskimees "Miks on ämber Eesti rahvusjalanõu?" Vabaerakond, 2. august 2014
 Taivo Rist. Veskimehe kodutee Algernon, detsember 2014
 Rain Kooli "Võidab see, kellel on kõige pikem riist?" ERR, 23. veebruar 2015

Kategooria:Eesti toimetajad
Kategooria:Eesti tõlkijad
Kategooria:Eesti ulmekirjanikud
Kategooria:Eesti Vabaerakonna poliitikud
Kategooria:Sündinud 1962